นลท.ใจถึง! แห่เล่น SUPER ดันวอลุ่มกระฉูดกว่า 4 พันลบ. ราคาเด้งกลับ 5%
นลท.ใจถึง! แห่เล่น SUPER ดันวอลุ่มกระฉูดกว่า 4 พันลบ. ราคาเด้งกลับ 5% โดยราคาหุ้นปิดตลาดวันนี้ ที่ระดับ 1.09 บาท เพิ่มขึ้น 0.05 บาท หรือ 4.81% สูงสุดที่ระดับ 1.14 บาท ราคาต่ำสุด 0.81 บาท ด้วยมูลค่าการซื้อขาย 4.20 พันล้านบาท
5 มิ.ย. 2561

ผู้สื่อข่าวรายงานว่า ราคาหุ้น บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ปิดตลาดวันนี้ (4 มิ.ย.61) ที่ระดับ 1.09 บาท เพิ่มขึ้น 0.05 บาท หรือ 4.81% สูงสุดที่ระดับ 1.14 บาท ราคาต่ำสุด 0.81 บาท ด้วยมูลค่าการซื้อขาย 4.20 พันล้านบาท

โดยราคาหุ้น SUPER ปรับตัวขึ้นแรงช่วงท้ายตลาดฯ มูลค่าการซื้อขายสูงสุดระหว่างวัน หลังรูดปิดฟลอร์เมื่อวันศุกร์ (1 มิ.ย.61) หลัง นายจอมทรัพย์ โลจายะ ประธานคณะกรรมการ SUPER ออกมาชี้แจงในประเด็นหุ้น SUPER หลังถูกเทขายอย่างหนักเมื่อวันศุกร์ที่ผ่านมา พร้อมยืนยันว่า นายประเดช กิตติอิสรานนท์ ผู้ถือหุ้นใหญ่อันดับ 2 ไม่ได้เทขายหุ้นออกมา รวมถึงมั่นใจพื้นฐานธุรกิจเติบโต
ด้านนายประเดช กิตติอิสรานนท์ ได้ทำการยื่นจดหมายถึงเลขาธิการคณะกรรมการ ก.ล.ต. กรรมการ และผู้จัดการตลาดหลักทรัพย์ เพื่อยืนยันว่าตนเองไม่ได้ทำการขายหุ้น SUPER ออกมาตามกระแสข่าวลือ จึงขอให้ ก.ล.ต. ช่วยตรวจสอบรายชื่อผู้ซื้อขายหุ้นในวันและเวลาดังกล่าว  และให้สอบสวนข้อเท็จจริงและหาผู้ที่กระทำการจนเป็นเหตุให้ราคาหุ้นปรับตัวลงแรงจนผิดปกติในวันที่ 1 มิ.ย.61
โดยสามารถอ่านรายละเอียดจดหมายดังกล่าวได้ตามนี้


 